ཕྱག་བགྱིད་དོ། །མཐའ་དག་དགྲ་བགེགས་མ་ལུས་ཚར་
གཅོད་པའི། །མཐུ་སྟོབས་དབང་ཕྱུག་རྡོ་རྗེ་གུར་གྱི་མགོན། །ལྕམ་དྲལ་ལྷ་བརྒྱད་སྦྲགས་
ཏེ་བསྒྲུབ་པའི་ཐབས། །ཤིན་ཏུ་ཉུང་ངུའི་ཚུལ་ཞིག་བརྗོད་པར་བྱ། །དེ་ལ་འདིར་གྲུབ་
པའི་དབང་ཕྱུག་བྲམ་ཟེ་ཆེན་པོ་མཆོག་སྲེད་དང་། ལོ་ཆེན་རིན་ཆེན་བཟང་པོ། བླ་མ་ས་
ཆེན་སོགས་ནས་ལེགས་པར་བརྒྱུད་པའི་མགོན་པོ་འདི་ལ། རྐྱང་སྒྲུབ་སྦྲགས་སྒྲུབ་སོགས་
རྣམ་གྲངས་དུ་མ་ཞིག་ཡོད་པ་ལས། འདིར་ལྷ་བརྒྱད་སྦྲགས་ཏེ་བསྒྲུབ་པའི་རིམ་པ་ཤིན་
ཏུ་འཁྱེར་བདེ་བ་འཆད་པ་ལ། སྔོན་འགྲོ་གནས་ཡིད་(༢ན)དང་མཐུན་པར་ཡོལ་བ་ ་བླ་
བྲེ་འཕན་གདུགས། མདའ་དར་ལ་སོགས་པ། བཀོད་པས་མཛེས་པར་བཤམས་ཤིང༌།
བླ་མ་ཡི་དམ་མཁའ་འགྲོ་ཆོས་སྐྱོང་སྤྱིའི་མཆོད་བཤོམས་དང་། ཁྱད་པར་མགོན་པོ་འདི་
ཉིད་ཀྱི་སྐུ་གསུང་ཐུགས་ཀྱི་རྟེན། ཕྱི་ནང་གསང་བའི་དམ་རྫས་མཆོད་གཏོར་གྱི་བྱེ་བྲག་
མཐའ་ཡས་པ་རྣམས་ཕྱག་ལེན་དང་མཐུན་པར་བགྲམ་ལ། བདག་ཉིད་ཡི་དམ་གྱི་ལྷ་
- 222 -

མགོན་པོ་གུར་གྱི་མངོན་རྟོགས་དངོས་གྲུབ་ཀྱི་ཉིང་ཁུ།
གང་ཡང་རུང་བའི་ང་རྒྱལ་ལ་གནས་པ། དངོས་གཞི་ལ་འཇུག་པ། ནང་མཆོད་བྱིན་གྱིས་
རླབས་པ་ནི། ཨོཾ་བཛྲ་ཨ་མྲྀ་ཏ་ཀཎྜ་ལི་ཧ་ན་ཧ་ན་ཧཱུྃ་ཕཊ་ཀྱིས་བགེགས་བསལ་ལ།
རང་གི་ལག་པ་གཡས་གཡོན་གྱི་མཐིལ་དང་བྱ་ཁྱུང་གི་ཕྱག་རྒྱ་བསྟན་ལ། ༀ་གྱིས་མི་
དམིགས་པའི་ངང་ལས། ཨཱ༔ཐོད་པའི་སྣོད་ཀྱི་ནང་དུ་ཧཱུཾ་གིས་ཤ་ལྔ། བདུད་རྩི་ལྔ། ཧོ༔ ཡེ་
ཤེས་ ཀྱི་བདུད་ རྩིའི་ རྒྱ་ མཚོ་ ཆེན་ པོར་གྱུར། ༀ་ཨཱཿཧཱུྃ་ཧོཿ ཞེས་ལན་གསུམ་བརྗོད། ཆུ་
གཉིས་ཉེར་སྤྱོད་རྣམས་ཀྱང་བསངས་སྦྱངས། སྟོང་པའི་ངང་ལས་ཨཱཿལས་བྱུང་བའི་ཐོད་
པའི་སྣོད་དུ། ཧཱུཾ་ཞུ་བ་ལས་བྱུང་བའི་དབང་པོ་དྲུག་གི་སྤྱོད་ཡུལ་དུ་ཟག་མེད་ཀྱི་བདེ་བ་
བསྐྱེད་ པའི་མཆོད་རྫས་རྣམས་ སུ་གྱུར། ༀ་ཨཿརྦཾ་ཨཱཿཧཱུྃ་སོགས་སྔགས་དང་ ཕྱག་ རྒྱས་
བྱིན་གྱིས་བརླབས་ཤིང་། གཏོར་མའང་ནང་མཆོད་ལྟར་བྱིན་གྱིས་བརླབས་ལ། རཀྟ་
བསངས་སྦྱངས་སྟོང་པའི་ངང་ལས་ཀཾ་ལས་ཀ་པཱ་ལ་འབར་བའི་ནང་དུ། རཾ་ལས་རཀྟའི་
རྒྱ་མཚོ་ཆེན་པོར་གྱུར། ཨོཾ་མཧཱ་ཀ་ལར་རཀྟ་ཨཱཿཧཱུྃ་ཞེས་བརྗོད་(༢བ)མདུན་བསྐྱེད་ནི།
ཨོཾ་བཛྲ་ཨ་མྲྀ་ཏ་ཀུཎྜ་ལི་ཧ་ན་ཧ་ན་ཧཱུྃ་ཕཊ། ཨོཾ་སྭ་བྷ་ཝ་ཤུདྡྷ་སརྦ་དྷརྨཱ་སྭ་བྷཱ་ཝ་ཤུདྷོ་྅ཧཾ།
རྟེན་སྣང་བ་མི་དམིགས་པའི་སྟོང་པ་ཉིད་དུ་གྱུར། སྟོང་པའི་ངང་ལས་འབྱུང་བཞིའི་
དཀྱིལ་འཁོར་རིམ་གྱིས་བརྩེགས་པའི་སྟེང་དུ། གསུམ་ལས་རི་རབ་ཡངས་ཤིང་རྒྱ་ཆེ་
བའི་གདན་ལ། རྡོ་རྗེའི་གུར་ཁང་ཆེན་པོ་མེ་རིས་བསྐོར་བའི་དབུས་སུ། ཀཾ་ལས་བྱུང་
བའི་ཐོད་པའི་གཞལ་ཡས་ཁང་གྲུ་བཞི། སྒོ་བཞི་དང་ལྡན་པའི་རྩེ་མོར་རྡོ་རྗེ་ནོར་བུའི་
ཏོག་གིས་མཚན་པ། རུས་ཆེན་གྱི་ཕ་གུ་བྱས་པའི་སྟེང་དུ། རྒྱུ་རློན་གྱི་དྲ་བ། གློ་སྙིང་གི་
དྲ་ཕྱེད་འཕྱང་བ། རྐང་རུས་ཀྱི་མདའ་ཡབ་དང་ཐོ་སྐམ་གྱི་པུ་ཤུ་བྱས་པ། གཞན་ཡང་
ཞིང་ཆེན་གྱི་རྒྱལ་མཚན། ཁྲག་གི་ཐིག་ལེ། ཞིང་ལྤགས་ཀྱི་གདུགས་དང་བླ་བྲེས་བརྒྱན་
ཅིང་། ཕྱི་རོལ་ཏུ་སྣ་ཚོགས་པའི་རོ་དང་ཡན་ལག་གི་དུམ་བུས་ཕྱི་ནང་མེད་པར་གཅལ་
- 223 -

རྒྱལ་དབང་གསུམ་པ་བསོད་ནམས་རྒྱ་མཚོའི་གསུང་འབུམ།
དུ་བཀྲམ་པ། དུར་ཁྲོད་ཆེན་པོ་བརྒྱད་ཀྱིས་བསྐོར་བ། འཇིགས་སུ་རུང་བའི་གཞལ་ཡང་
ཁང་གི་ནང་དུ། རཾ་ལས་རཀྟའི་རྒྱ་མཚོ་ཆེན་པོས་གང་བའི་ཀློང་དཀྱིལ་དུ། གསུམ་ལས་
རྡོ་རྗེའི་བྲག་རི་ནག་པོ་ཕྱི་རོལ་ཏུ་རླུང་འཁོར་རྩིབས་དྲུག་པས་བསྐོར་བ། བྲག་གི་འཁོར་
ཡུག་དང་བཅས་པའི་དབུས་སུ་པཾ་ལས་པདྨ་དང༌། རཾ་ལས་ཉི་མའི་དཀྱིལ་འཁོར་གྱི་སྟེང་
དུ། ཧཱུཾ་མཐིང་ནག་བརྗིད་བག་དང་ལྡན་པ། དེ་ལས་འོད་ཟེར་འཕྲོས། གདུག་པ་ཅན་
ཐམས་ཅད་ཚར་བཅད། ཚུར་འདུས་ཡོངས་སུ་གྱུར་པ་ལས། མཧཱ་ཀ་ལ་སྐུ་མདོག་ནག་
(༣ན)ཅིང་ཆེར་འཁར་བ། སྐུ་ཐུང་ཞིང་སྦོམ་ལ་བརྗིད་པ། ཞལ་གཅིག་ཕྱག་གཉིས་ཀྱིས་
གཡས་རྡོ་རྗེའི་གྲི་གུག་དང་། གཡོན་ཁྲག་གིས་གང་བའི་ཐོད་པ་ཐུགས་ཀར་སྟེང་འོག་ཏུ་
འཛིན་པའི་ཕྱག་གཉིས་ཀྱི་དབུས་ན་རྣམ་འཕྲུལ་གྱི་གཎྜི་བསྣམས་པ། དམར་ཞིང་ཟླུམ་
པའི་སྤྱན་གསུམ་དང་ལྡན་པ། ཞལ་མཆེ་བ་རྣམ་པར་གཙིགས་ཤིང་ཁྲག་རྒྱུན་འབབ་པ།
འཇིགས་པའི་བཞད་སྒྲས་ཁམས་གསུམ་གཡོ་བར་བྱེད་ཅིང་། དབུ་སྐྲ་དང་སྨིན་མ་སྨ་ར་
དམར་སེར་གྱེན་དུ་འབར་བ། མི་བསྐྱོད་པའི་དབུ་རྒྱན་ཅན། མི་མགོ་སྐམ་པོ་ལྔའི་ཐོད་
བཅིངས་དང་། རློན་པ་ལྔ་བཅུའི་དོ་ཤལ་ཅན། རིན་པོ་ཆེ་དང་མི་རུས་དང་། སྦྲུལ་གྱིས་
བརྒྱན་ཅིང་། དར་སྣ་ཚོགས་ཀྱི་ཅོད་པན་དང་། ལྷབ་ལྷུབ་ཀྱིས་ཀླུབས་པ། སྟག་གི་ལྤགས་
པའི་ཤམ་ཐབས་ཅན། མིའུ་ཐུང་གེལ་པའི་འདུག་སྟངས་ཀྱིས་རོའི་གདན་དུ་བཞུགས་པ།
དེའི་གཡས་ན་བྱ་ནག །གཡོན་ཏུ་ཁྱི་ནག །རྒྱབ་ན་ལྕགས་སྤྱང་། མདུན་དུ་མི་ནག་སྟེང་
དུ་ནམ་མཁའ་ལྡིང་གིས་སྤྲུལ་པའི་ཕོ་ཉ་འཕྲོ་བ། སྐུ་ལས་སྐྱེས་པའི་ཡེ་ཤེས་ཀྱི་མེ་དཔུང་
འབར་བའི་ཀློང་དཀྱིལ་དུ་བཞུགས་པ། ཕྱིའི་རྩིབས་དང་པོ་ལ། མམ་ལས་ལྷ་མོ་ཨེ་ཀ་
ཛྭ་ཊཱི་སྐུ་མདོག་སྔོན་མོ་ཕྱག་གཉིས་ཀྱིས་བདུད་རྩིས་གང་བའི་བུམ་པ་བསྣམས་པ། དར་
དཀར་གྱི་སྟོད་གཡོགས་དང་། སྟག་གི་ལྤགས་པའི་ཤམ་ཐབས་གསོལ་བ། རལ་པའི་
- 224 -

མགོན་པོ་གུར་གྱི་མངོན་རྟོགས་དངོས་གྲུབ་ཀྱི་ཉིང་ཁུ།
ལན་བུ་གཅིག་ཏུ་གྱུར་ནས། གཡོན་དུ་འཕྱང་བ། དེའི་ལྟོ་བ་ཡངས་པའི་ནང་ དུ་ཏྲག་
ལས། ཁྲག་གི་རྒྱ་(༣བ)མཚོའི་དབུས་སུ། དཔལ་ལྡན་ལྷ་མོ་འདོད་ཁམས་དབང་ཕྱུག་
མ་བོང་བུ་ག་པའི་སྟེང་ན་ཕྱེད་སྐྱིལ་དུ་བཞུགས་པ། ཞལ་གཅིག་ཕྱག་བཞི་མ། གཡས་
ཀྱི་དང་པོ་ན་རལ་གྲི །གཉིས་པ་ན་ཐོད་ཁྲག་འཛིན་པ། གཡོན་གྱི་དང་པོ་ན་མདུང་།
གཉིས་པ་ན་ཏྲི་ཤུ་ལ་བསྣམས་པ། ཐོད་སྐམ་ལྔའི་དབུ་རྒྱན་དང་། ཐོད་རློན་ལྔ་བཅུའི་དོ་
ཤལ་ཅན། གླང་པོ་ཆེའི་ཀོ་རློན་དང་། མི་ལྤགས་ཀྱི་སྟོད་གཡོགས་ཤིང་། བ་གླང་གི་ཀོ་
བ་དང་། རེ་ལྡེའི་ཤམ་ཐབས་གྱོན་པ། དབུ་སྐྲ་སེར་པོ་གྱེན་དུ་བརྫེས་ཤིང་། སྤྱན་གསུམ་
ཉི་ཟླ་ལྟར་འཁྱིལ་བ། ཞལ་དུ་མི་རོ་གསོལ་ཞིང་མཆེ་བ་གཙིགས་པ། སྙན་གཡས་ལ་དུག་
སྦྲུལ་དང༌། གཡོན་ལ་སེང་གེས་བརྒྱན་པ། ཀླུའི་དབང་པོ་སྐ་རགས་བཅིངས་པ། བྱུག་
པའི་རྫས་གསུམ་གྱིས་སྦགས་པ། ཤིན་ཏུ་རིད་ཅིང་ལྟེ་བའི་ཐད་ནས་ཉི་མ་འཆར་བ། མོ་
མ་དང་ཌཱ་ཀིའི་འཁོར་གྱི་དབུས་ན་བཞུགས་པ། རྩིབས་གཉིས་པར་ཧཱུཾ་ལས་གནོད་སྦྱིན་
ནག་པོ་མི་ལྤགས་གོས་སུ་གྱོན། གཡས་གསེར་གྱི་གྲི་གུག་དང་། གཡོན་པར་བ་དགྲ་ལ་
བགྲད་པ། རྩིབས་གསུམ་པར་བྷྱོཿ་ལས་གནོད་སྦྱིན་ནག་མོ་དར་ནག་གི་གོས་གྱོན་པ།
གཡས་སྤུ་གྲི་དང་གཡོན་སྦར་མོ་དགྲ་ལ་གདེངས་པ། རྩིབས་བཞི་པར་ཏྲི་ལས་སྤུ་ཏྲ་
ནག་པོ། འཇིགས་སུ་རུང་བ། གཡས་རལ་གྲི་འཕྱར་ཞིང་། གཡོན་ཐོད་ཁྲག་འཛིན་པ།
དར་ནག་གི་ཨངྒ་རག་གྱོན་པ། ·རྩིབས་ལྔ་པར་བྷ་ཏྲ་ནག་པོ། སྟག་གི་སློག་པ་གྱོན་པ།
གཡས་ངམ་ཤིང་དང་། གཡོན་མིའི་སྙིང་འཛིན་པ་(༤ན)རྩིབས་དྲུག་པ། བྩོ་ལས་སྲིན་མོ་
ཁྲག་མིག་མ་ནག་མོ། ། ཟ་ འོག་ གི་ གོས་གྱོན་པ། གཡས་སྤུ་གྲི་དང་། གཡོན་ སྒྱུ་མའི་
ཞགས་པ་འཛིན་པ། གསུམ་གའང་དུར་ཁྲོད་ཀྱི་ཆས་བརྒྱད་ཀྱིས་བརྒྱན་པ། དེ་དག་གི་
ཕྱི་རོལ་ཏུ། དཔལ་མགོན་བདུན་ཅུ། རུ་འདྲེན་སྡེ་བཞི། དྲེགས་པ་སྡེ་བརྒྱད། དམ་ཅན་
- 225 -

རྒྱལ་དབང་གསུམ་པ་བསོད་ནམས་རྒྱ་མཚོའི་གསུང་འབུམ།
རྒྱ་མཚོའི་དམག་ཚོགས་ས་གཞི་བར་སྣང་ནམ་མཁའི་ཁྱོན་ཐམས་ཅད་ཡོངས་སུ་གང་
བའི་གཙོ་འཁོར་ཐམས་ཅད་ཀྱི་སྤྱི་བོར་ཨོཾ་དཀར་པོ། མགྲིན་པར་ཨཱཿ་དམར་པོ། ཐུགས་
ཀར་ཧཱུཾ་སྔོན་པོས་མཚན་པ། རང་གི་ཐུགས་ཀ་ནས་འོད་ཟེར་འཕྲོས་པས། འོག་མིན་རྣམ་
པར་སྣང་མཛད་ཀྱི་ཐུགས་ཀ་ནས། ནག་པོ་ཆེན་པོ་དང་། རང་བཞིན་གྱི་གནས་ནས་དཔལ་
ལྡན་ལྷ་མོ་འཁོར་དང་བཅས་པ་སྐད་ཅིག་གིས་གནས་འདིར་སྤྱན་དྲངས། རོལ་མོ་སྤོས་
དུད་དབྱངས་དང་བཅས་པས། ཧཱུཾ་རབ་འབྱམས་ཞིང་གི་ཕོ་བྲང་དམ་པ་དང་། །འོག་མིན་
རྣམ་པར་སྣང་མཛད་ཐུགས་ཀ་ནས། །དཔལ་ལྡན་མཧཱ་ཀ་ལ་སྤྱན་འདྲེན་ན། །ལྕམ་དྲལ་
འཁོར་དང་བཅས་ཏེ་གཤེགས་སུ་གསོལ། །ས་བཅུའི་དབང་ཕྱུག་སྤྲོས་པ་ཀུན་བྲལ་ཡང་། །
ལོག་འདྲེན་འདུལ་ཕྱིར་དྲག་པོའི་གར་མཛད་པ། །རྣལ་འབྱོར་དམ་ཚིག་ལྡན་པས་སྤྱན་
འདྲེན་ན། །དམ་བཅའ་དགོངས་ལས་གནས་འདིར་གཤེགས་སུ་གསོལ། མཐུན་པའི་སྤྱན་
གཟིགས་མཆོད་གཏོར་རི་ལྟར་སྤུངས། །སྨན་ཕུད་རཀྟ་གསེར་སྐྱེམས་མཚོར་བསྐྱིལ་
ནས། །དྲག་ཤུལ་(༤བ)གདུང་བའི་ཡིད་ཀྱིས་སྤྱན་འདྲེན་ན། །ཐོགས་མེད་འཕྲིན་ལས་
བསྒྲུབ་ཕྱིར་ད་ཚུར་སྤྱོན། །ཞེས་དང་ཡིག་ཆ་རྙིང་པ་ལས། རྡོ་རྗེའི་དམ་ཚིག་རྗེས་དྲན་
ནས། །དམ་ཚིག་ཆེན་པོས་གནས་འདིར་གཤེགས། །བདེ་བ་ཆེན་པོའི་ཕོ་བྲང་ནས།
འཕྲིན་ལས་དྲག་པོས་འདུལ་དོན་དུ། །རྡོ་རྗེ་འཛིན་པའི་ཐུགས་ཀྱི་སྤྲུལ། །གཉིས་མེད་ཡེ་
ཤེས་ལས་མཛད་པའི། །ནག་པོ་ཆེན་པོ་དྲག་རྩལ་ཅན། །འཕྲིན་ལས་མཛད་ཕྱིར་གནས་
འདིར་གཤེགས། །མཐུ་སྟོབས་རྫུ་འཕྲུལ་བསམ་མི་ཁྱབ། །མཁའ་འགྲོའི་ཡུལ་དང་འདོད་
ཁམས་མ། །ལས་བྱེད་གནོད་སྦྱིན་ཡབ་ཡུམ་དང་། །པུ་ཏྲ་ལྕམ་སྲིང་གནས་འདིར་གཤེགས། །
དུར་ཁྲོད་བདག་པོ་ཕྱོགས་སྐྱོང་དང་། །ཞིང་སྐྱོང་གདོང་བརྙན་འཁོར་དང་བཅས། །ཕོ་རྒྱུད་
མོ་རྒྱུད་སྡེ་བརྒྱད་དང་། །རུ་འདྲེན་སྡེ་བཞི་གནས་འདིར་གཤེགས། །བསྟེན་པའི་དམ་རྫས་
- 226 -

མགོན་པོ་གུར་གྱི་མངོན་རྟོགས་དངོས་གྲུབ་ཀྱི་ཉིང་ཁུ།
སྣ་ཚོགས་བཤམས། །ཚིལ་ཆེན་དུད་པ་སྤྲིན་ལྟར་གཏིབས། །སྨན་ཕུད་རཀྟ་མཚོ་ལྟར་
བསྐྱིལ། འབྲུ་སྣ་བདུད་རྩིའི་ཕུད་ཀྱིས་མཆོད། །སྔགས་ཅན་དར་ནག་གཡབ་མོ་སོགས། །
སྤྱན་འདྲེན་མཆོད་པའི་གནས་འདིར་གཤེགས། །ༀ་ཤྲི་མཧཱ་ཀཱ་ལ་ཡེ་ཀ་ལི་རི་ཐ་སི་པ་
རི་ ཝཱ་ ར་ ཨེ་ ཧྲེ་ཧེ། ཛཿཛཿཛཿཞེས་ སྤྱན་དྲངས་ལན་གསུམ་བརྗོད་ ལ་སྤྱན་དྲངས་པར་
བསམ་ཏེ། ༀ་མཧཱ་ཀཱ་ལ་ཀཱ༌ལི༌དི༌ཝཱི་ས་པ་རི་ཝཱ་ར་ཨཧཱུྃ་པྲ་ཏཱི་ཙྪ་ཧཱུྃ་སྭཱཧཱ། ཞེསམཆོད་པ་ཕུལ་ལ།
པདྨ་ཀ་མ་ལཱ་ཡེ་སྟཱཾ་གྱིས་གདན་འབུལ། ཛཿཧཱུཾ་བཾ་ཧོ། དམ་ཚིག་པ་དང་གཉིས་སུ་མེད་
པར་གྱུར་པར་མོས། དམ་ཚིག་གི་ཕྱག་རྒྱ་(༥ན)བཅང་བའམ། ལྕགས་ཀྱི་རྡོ་རྗེ་ལག་ཏུ་འཛིན་པས། ཨོཾ་
བཛྲ་མཧཱ་ས་མ་ཡ་ཧ་ན་ཧཱུྃ་ཕཊ། དཔལ་གུར་གྱི་མགོན་པོ་ལྕམ་དྲལ་བྲན་གཡོག་འཁོར་
དང་བཅས་པ་ཁྱོད་རྣམས་ཀྱིས་རྩ་བ་དང་བརྒྱུད་པར་བཅས་པའི་དཔལ་ལྡན་བླ་མ་དམ་
པ་རྣམས་ཀྱི་བཀའ་དང་དམ་ལས་མི་འདའ་བར། དམ་ཚིག་རྗེས་སུ་དྲན་པར་མཛོད་ལ།
རྒྱལ་བའི་བསྟན་པ་སྲུངས། དཀོན་མཆོག་གི་དབུ་འཕང་བསྟོད། དགེ་འདུན་གྱི་སྡེ་སྐྱོངས།
སྒྲུབ་པ་པོ་བདག་གི་ལམ་བསྒྲུབ་པའི་བར་གཅོད་ཞི་བ་དང་། དཔལ་ལྡན་བླ་མའི་སྐུ་ལ་
བསྡོ་བ། བསྟན་པའི་སྤྱི་དགྲ། རྣལ་འབྱོར་པ་བདག་ལ་སྡང་ཞིང་གནོད་པར་བྱེད་པའི་དགྲ་
དང་བགེགས་ཐམས་ཅད་ཚར་གཅོད་པ་ལ་སོགས་པའི་འཕྲིན་ལས་རྣམ་བཞི་ལྷུན་གྱིས་
འགྲུབ་པར་མཛོད་ཅིག །ཅེས་དམ་ལ་བཞག་གོ །དེ་ནས་མཆོད་པ་འབུལ་བ་ནི།
།ཅེས་དམ་ལ་བཞག་གོ །དེ་ནས་མཆོད་པ་འབུལ་བ་ནི། གདུག་ཅན་དགྲ་བགེགས་མ་
ལུས་པའི། ཁྲག་གི་རྒྱ་མཚོ་བསྐྱིལ་བ་དང་། །གཙང་མའི་ཡོན་ཆབ་ཇི་སྙེད་པ། །ལྕམ་དྲལ་
འཁོར་དང་བཅས་ལ་འབུལ། །ༀ་ཤྲི་མཧཱ་ཀཱ་ལ་ཀཱ་ལི་དི་ཝཱི་ས་པ་རི་ཝཱ་ར་ཨཧཱུྃ་པྲ་ཏཱི་ཙྪ་
ཧཱུཾ་སྭཱཧཱ། གཞན་རྣམས་ཀྱང་ཚིགས་བཅད་ཐོག་མཐའ་གཉིས་འདྲ་བ་ལས། གདུག་ཅན་སོགས་དང་༴ དབང་པོ་སྣ་
ལྔའི་མེ་ཏོག་དང་། ཡིད་འོང་ཆུ་སྐྱེས་ཇི་སྙེད་པ། ལྕམ་དྲལ་༴ སྔགས་ཀྱི་ཐོག་མཐའ་གོང་བཞིན་ལ། ཨཉྙཾ་
གྱི་གནས་སུ། པ་ཏྱཾ་། པུཥྤ། དྷཱུ་པེ། ཨཱ་ལོ་ཀེ །གདྡྷེ། ནཻ་ཝི་དྱཱ། ཤཔྟ། པྲ་ཏཱིཙྪ་ཧཱུྃ་སྭཱཧཱ། གདུག་
-227-

རྒྱལ་དབང་གསུམ་པ་བསོད་ནམས་རྒྱ་མཚོའི་གསུང་འབུམ།
ཅན་༴ ཤ་ཆེན་བསྲེགས་པའི་དུད་སྤྲིན་དང་། །དྲི་ཞིམ་བདུག་སྤོས་ཇི་སྙེད་པ། །ལྕམ་དྲལ་༴༴
གདུག་ཅན་༴(༥བ)ཚིལ་ཆེན་ཞུན་མར་ལ་སོགས་པའི། །གསལ་བྱེད་སྣང་གསལ་ཇི་སྙེད་
པ། །ལྕམ་དྲལ་༴༴ གདུག་ཅན་༴ ཁྲག་ཞག་བསྐྱིལ་བའི་རྒྱ་མཚོ་དང་། །ག་བུར་ལ་
སོགས་སྦྱར་བའི་དྲི། །ལྕམ་དྲལ་༴༴ གདུག་ཅན་༴ ཤ་རུས་རི་ལྟར་སྤུངས་པ་དང་། །རོ་
བརྒྱ་ལྡན་པའི་ཟས་མཆོག་ཚོགས། །ལྕམ་དྲལ་༴༴ གདུག་ཅན་༴